U-I-200/03
Natisni
Opravilna št.:
U-I-200/03
Datum odločitve:
21. 4. 2005
ECLI:
ECLI:SI:USRS:2005:U.I.200.03
Akt:
Uredba o lokacijskem načrtu za odsek avtoceste Korenitka–Pluska (Uradni list RS, št. 42/03)
Izrek:
Postopek za preizkus pobude za začetek postopka za oceno ustavnosti in zakonitosti Uredbe o lokacijskem načrtu za odsek avtoceste Korenitka–Pluska (Uradni list RS, št. 42/03) se ustavi.
Evidenčni stavek:
Na poziv Ustavnega sodišča pobudnika nista odgovorila, čeprav sta bila opozorjena na posledice, zato je Ustavno sodišče postopek ustavilo.
Geslo:
1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.
Pravna podlaga:
Člen 28.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Jože Vencelj, Trebnje in Civilna iniciativa za usmeritev trase avtoceste
Datum vloge:
3. 10. 2003
Vrsta odločitve:
sklep
Vrsta rešitve:
ustavitev
Dokument:
US24556
Dokument v PDF obliki:
U-I-200-03.pdf
116 KB
Prenesite datoteko
U-I-200/03-8
21. 4. 2005
SKLEP
Ustavno sodišče je v postopku za preizkus pobude Jožeta Venclja iz Trebnjega in Civilne iniciative za usmeritev trase avtoceste mimo Trebnjega na seji dne 21. aprila 2005
sklenilo:
Postopek za preizkus pobude za začetek postopka za oceno ustavnosti in zakonitosti Uredbe o lokacijskem načrtu za odsek avtoceste Korenitka–Pluska (Uradni list RS, št. 42/03) se ustavi.
Obrazložitev
1. Pobudnika sta izpodbijala Uredbo o lokacijskem načrtu za odsek avtoceste Korenitka–Pluska (v nadaljevanju Uredba), ker sta želela doseči spremembo trase avtoceste, ki vodi mimo Trebnjega. Sporna varianta avtoceste naj bi jim ne zagotavljala vzporedne ceste, čeprav mednarodni protokol zahteva, da je treba državljanom omogočiti primerno vzporedno cesto brez plačila cestnine. Uredba naj bi bila v neskladju z določbami 2., 14., 22., 32., 44., 70., 71., 72., 73. in 153. člena Ustave.
2.  Iz odgovora Vlade izhaja, da se očitki pobudnikov nanašajo na odsek avtoceste Pluska–Ponikve in ne na njen odsek, ki je načrtovan z Uredbo. Pri tem za odsek avtoceste Pluska–Ponikve lokacijski načrt še ni sprejet, vendar je Vlada s sklepom št. 35101 – 1/2005/3 z dne 10. 2. 2005 že izbrala varianto, ki bo z njim predpisana. Ker se izbrana varianta odseka te avtoceste ujema s tisto, ki jo v vlogi uveljavljata pobudnika, ju je Ustavno sodišče pozvalo, naj pojasnita, ali pri pobudi vztrajata, in če pri njej vztrajata, pojasnita za to razloge.
3. Na poziv Ustavnega sodišča pobudnika nista odgovorila, čeprav sta bila opozorjena na posledice, zato je Ustavno sodišče postopek ustavilo.
4. Ustavno sodišče je sprejelo ta sklep na podlagi tretjega odstavka 28. člena Zakona o Ustavnem sodišču (Uradni list RS, št. 15/94 – ZUstS) v sestavi: predsednik dr. Janez Čebulj ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, Jože Tratnik in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj